Държавен вестник, бр. 9, 2011 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  9
Кандидатски листи
Чл. 99. (1) Кандидатите, издигнати от пар­
тии и коалиции от партии, се подреждат в 
кандидатски листи. 
(2) Коалициите от партии участват в избо­
рите с обща кандидатска листа. Участващите 
в тях партии не могат да участват със самос­
тоятелни листи.
(3) Всеки независим кандидат, както и кан­
дидатите за кметове образуват самостоятелна 
кандидатска листа.
(4) Независим кандидат не може да бъде 
включван в кандидатска листа на партия или 
коалиция от партии.
Лица, които не могат да бъдат регистрирани
Чл. 100. Не могат да бъдат посочвани и 
регистрирани като кандидати от името на пар­
тии и коалиции от партии военнослужещите от 
въоръжените сили, служителите в дипломатиче­
ската служба, служителите от Министерството 
на вътрешните работи, държавните служители 
от Държавна агенция „Национална сигурност“, 
съдии, прокурори и следователи, както и други 
лица, за които със закон е забранено членство 
в политическа партия. Тези граждани могат да 
участват в изборите като независими кандидати. 
Застъпници
Чл. 101. (1) Всеки кандидат може да има 
застъпници, които го подпомагат и представля­
ват неговите интереси пред държавните органи, 
обществените организации и избирателните 
комисии.
(2) Кандидатите, включени в една канди­
датска листа, могат да бъдат представлявани 
най-много от двама застъпници в една изби­
рателна секция в изборния ден. 
(3) При произвеждане на избори за общински 
съветници и кметове кандидатите, включени в 
една кандидатска листа, включително канди­
датите за кметове, издигнати от една и съща 
партия или коалиция от партии, могат да бъдат 
представлявани общо от двама застъпници в 
една избирателна секция в изборния ден за 
всички видове избори.
Статут на кандидатите
Чл. 102. (1) От регистрирането на канди­
датските листи до обявяване на резултатите 
от изборите кандидатите и застъпниците имат 
качество на длъжностни лица по смисъла на 
Наказателния кодекс.
(2) Когато регистрацията на кандидат е 
заличена, правата и задълженията по ал. 1 се 
прекратяват от деня на заличаването. Прекра­
тяването е в сила и за неговите застъпници. 
Неприкосновеност
Чл. 103. (1) От датата на регистрацията 
регистрираните кандидати не могат да бъдат 
задържани или привличани като обвиняеми ос­
вен в случаите на заварено тежко престъпление.
(2) Когато регистрацията на кандидат е 
заличена, правата по ал. 1 се прекратяват от 
деня на заличаването. 
(3) Разпоредбата на ал. 1 не се прилага, 
когато регистрираните кандидати са били за­
държани или привлечени като обвиняеми преди 
датата на регистрация.
Отпуск
Чл. 104. (1) Кандидатите, които заемат дър­
жавна служба, прекъсват изпълнението є след 
регистрацията си и ползват по избор неплатен 
служебен или платен годишен отпуск за периода 
от регистрацията до обявяване на резултатите 
от изборите включително.
(2) Отпускът се зачита за трудов или слу­
жебен и осигурителен стаж.
(3) Когато регистрацията е заличена, отпус­
кът по ал. 1 се прекъсва от деня на заличаването. 
Когато заличаването е отменено, се смята, че 
отпускът не е прекъсван.
(4) Разпоредбите на ал. 1 не се прилагат 
за министър-председателя, заместник минис­
тър-председателите, министрите, президента и 
вицепрезидента на републиката. Техните пъл­
номощия продължават и след регистрирането 
им като кандидати.
(5) Разпоредбите на ал. 1 – 3 се прилагат 
и за кандидатите за членове на Европейския 
парламент от Република България, които заемат 
една от длъжностите по чл. 121.
Заемане на предишна длъжност
Чл. 105. (1) Избраните кандидати за народ­
ни представители, президент на републиката, 
вицепрезидент на републиката, членове на 
Европейския парламент от Република Бъл­
гария или кметове, работещи в държавни 
или общински учреждения или предприятия, 
търговски дружества с повече от 50 на сто 
държавно или общинско участие в капитала 
или бюджетни организации, имат право след 
прекратяване на пълномощията им да заемат 
предишната си длъжност, а в случаите, когато 
тя е закрита – друга равностойна длъжност в 
същото или с тяхно съгласие в друго държавно 
или общинско учреждение или предприятие, 
търговско дружество с повече от 50 на сто 
държавно или общинско участие в капитала 
или бюджетна организация.
(2) Когато предишната длъжност на избрания 
кандидат е заета от друго лице, правоотношени­
ето с това лице се прекратява без предизвестие.
(3) Разпоредбите на ал. 1 и 2 не се прилагат, 
когато избраните кандидати са заемали друга 
изборна или мандатна длъжност.
(4) Мандатът на избраните кандидати за 
членове на Европейския парламент от Репуб­
лика България, които заемат друга изборна 
длъжност, се прекратява 7 дни преди датата 
на откриване на първото заседание на Евро­
пейския парламент.